Държавен вестник, бр. 6, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  6
(2) Отчетът съдържа описателна инфор­
мация в количествена и качествена форма, 
допълнена при необходимост от образци с 
количествени данни.
Същественост
Чл. 109. За целите на настоящата част 
информацията, която се оповестява в отчета 
за платежоспособността и финансовото със­
тояние, се счита за съществена, ако нейното 
пропускане или неправилно представяне би 
могло да повлияе върху решенията или пре­
ценката на ползвателите на този документ, в 
т.ч. на надзорните органи.
Оценка за целите на платежоспособността
Чл. 110. (1) Отчетът за платежоспособ­
ността и финансовото състояние съдържа 
информация относно оценката на активите 
на застрахователя за целите на платежос­
пособността за всеки основен клас активи 
поотделно  –  стойността на активите, както 
и описание на основанията, методите и ос­
новните допускания, използвани при оценката 
за целите на платежоспособността.
(2) Отчетът за платежоспособността и фи­
нансовото състояние съдържа цялата посочена 
по-долу информация относно оценката на 
техническите резерви на застрахователя за 
целите на платежоспособността:
1. за всеки основен клас застраховки поот­
делно  –  стойността на техническите резерви, 
както и описание на основанията, методите и 
основните допускания, използвани при тяхната 
оценка за целите на платежоспособността;
2. описание на степента на несигурност 
по отношение на стойността на техническите 
резерви;
3. описание на:
а) възстановяванията от презастрахова­
телни договори и схеми със специална цел 
за алтернативно прехвърляне на застрахова­
телен риск;
б) всички значителни промени в съответ­
ните допускания, направени при изчисляване 
на техническите резерви, в сравнение с пред­
ходния отчетен период.
(3) Отчетът за платежоспособността и 
финансовото състояние съдържа информация 
относно оценката на другите пасиви на застра­
хователя за целите на платежоспособността 
за всеки основен клас от други пасиви поот­
делно  –  стойността на тези други пасиви, 
както и описание на основанията, методите и 
основните допускания, използвани при тяхната 
оценка за целите на платежоспособността.
(4) Отчетът за платежоспособността и 
финансовото състояние съдържа в отделен 
раздел всяка друга съществена информация 
относно оценката на активите и пасивите за 
целите на платежоспособността.
Управление на капитала
Чл. 111. (1) Отчетът за платежоспособност­
та и финансовото състояние съдържа цялата 
посочена по-долу информация относно собст­
вените средства на застрахователя:
1. информация относно целите, политиките 
и процесите, използвани от предприятието за 
управление на неговите собствени средства, 
включително информация относно прилагания 
при бизнес планирането времеви хоризонт и 
относно всякакви значителни промени през 
отчетния период;
2. поотделно за всеки ред  –  информация 
относно структурата, размера и качеството на 
собствените средства към края на отчетния 
период и към края на предходния отчетен 
период, включително анализ на значителните 
промени във всеки ред през отчетния период;
3. допустимия размер на собствените 
средства за покриване на границата на пла­
тежоспособност;
4. допустимия размер на основните собст­
вени средства за покриване на границата на 
платежоспособност;
5. описание на всяка приспадната от собст­
вените средства позиция и кратко описание 
на всички съществени ограничения, засягащи 
наличността и прехвърляемостта на собстве­
ните средства в рамките на предприятието.
(2) Отчетът за платежоспособността и фи­
нансовото състояние съдържа цялата посочена 
по-долу информация относно границата на 
платежоспособност и гаранционния капитал 
на застрахователя:
1. размерите на границата на платежоспо­
собност и гаранционния капитал на застра­
хователя към края на отчетния период, при­
дружени по целесъобразност от уточнението, 
че окончателният размер на капиталовото 
изискване за платежоспособност все още 
подлежи на надзорна оценка;
2. всяка съществена промяна на грани­
цата на платежоспособност и гаранционния 
капитал на застрахователя, настъпила през 
отчетния период, както и причините за всяка 
подобна промяна.
(3) Отчетът за платежоспособността и 
финансовото състояние съдържа цялата по­
сочена по-долу информация относно всяко 
неспазване на гаранционния капитал или 
всяко значително неспазване на границата на 
платежоспособност на застрахователя:
1. по отношение на всички неспазвания 
на гаранционния капитал на застрахователя: 
продължителността и максималния размер 
на всяко неспазване в рамките на отчетния 
период, обяснение на неговия произход и 
последствия, всички предприети мерки за 
отстраняването му, както е предвидено в 
чл. 129, ал. 2, т. 5, буква „г“ от Кодекса за 
застраховането, както и обяснение на после­
диците от тези мерки;